Γεγονότα Αυγούστου 2019

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Αύγουστο του 2019, συνοδευόμενα από τις πηγές μέσω των οποίων μεταδόθηκαν. 

## 1 Αυγούστου
;Πόλεμος και επιθέσεις
* Εμφύλιος πόλεμος της Υεμένης
** Τουλάχιστον 32 άντρες των δυνάμεων ασφαλείας σκοτώνονται σε βομβιστική επίθεση σε στρατόπεδο κοντά στην πόλη Άντεν της Υεμένης. Σε μία επίθεση που έγινε νωρίτερα, σκοτώθηκαν από βομβιστή αυτοκτονίας 10 άτομα στην Σεΐχ Οθμάν.(BBC)
* Υποκύπτει στα τραύματά του έπειτα από την βομβιστική επίθεση τον Ιούλιο ο δήμαρχος της Μογκαντίσου, Αμπντιραχμάν Αμπντί Οσμάν.(''The New York Times'')

;Επιστήμη και τεχνολογία
* Ανακοινώνεται η ανακάλυψη από αστρονόμους του Αστρονομικού Ινσιτούτου Μαξ Πλανκ ενός αστεριού ερυθρού νάνου, του GJ 357 και των τριών επιβεβαιωμένων εξωπλανητών του στον αστερισμό της Ύδρας. Η ανακάλυψη εγινε με τη χρήση του δορυφόρου της NASA Transiting Exoplanet Survey Satellite (TESS).(''The Independent'')

## 2 Αυγούστου

;Πόλεμος και επιθέσεις
* Στην Υεμένη τουλάχιστον 19 Υεμενίτες στρατιώτες σκοτώνονται σε επίθεση της Αλ Κάιντα σε στρατόπεδο της Αμπιάν.(Al Jazeera)

;Νόμος και έγκλημα
* Η Σαουδική Αραβία παραχωρεί στις γυναίκες δικαιώματα, μεταξύ των οποίων και να ταξιδεύουν χωρίς την άδεια ενός άντρα κηδεμόνα και επίσης διευρύνονται τα δικαιώματά τους στον γάμο και στην επιμέλεια τέκνων.(Reuters)
* Στην Κροατία, ένοπλος ανοίγει πυρ στην οικία της πρώην συζύγου του σκοτώνοντας έξι άτομα, ανάμεσα στα οποία και ένα μικρό παιδί. Εν συνεχεία, ο δράστης αυτοκτονεί έπειτα από ανθρωποκυνηγητό στο Ζάγκρεμπ.(Reuters) 
* Θανατική ποινή στον κόσμο
** Οι πρώτες εκτελέσεις γίνονται στην Ιαπωνία για τη χρονιά 2019. Ειδικότερα, με απαγχονισμό εκτελείται ένας 24χρονος για τον φόνο δύο γυναικών το 2001, και ένας 50χρονος κατά συρροή δολοφόνος, για τον φόνο 3 γυναικών μεταξύ των ετών 2004 και 2005 στην περιφέρεια Φουκουόκα.(Kyodo News)

;Διεθνείς σχέσεις
* Οι ΗΠΑ αποχωρούν επίσημα από τη Συνθήκη για την Κατάργηση των Πυρηνικών Δυνάμεων Μέσου Βεληνεκούς με τη Ρωσία.(CNN)

; Καταστροφές 
* Τουλάχιστον ένας άνθρωπος πεθαίνει λόγω ισχυρού σεισμού που πλήττει την Ινδονησία. Ο σεισμός σημειώθηκε στα ανοικτά των νήσων Σουμάτρα και Ιάβα, ενώ περισσότερα από χίλια άτομα αναγκάστηκαν να εγκαταλείψουν προσωρινά τις εστίες τους εξαιτίας φόβων για τσουνάμι.(naftemporiki.gr) 

;Πολιτική και εκλογές
* Γενικές εκλογές του Ηνωμένου Βασιλείου (2019):
* Οι Φιλελεύθεροι Δημοκράτες είναι οι νικητές της επαναληπτικής εκλογής για την έδρα στο Μπρέκον και Ραντνορσάιρ, την οποία χάνει το Συντηρητικό Κόμμα. Για πρώτη φορά μία έδρα αλλάζει χέρια σε επαναληπτική εκλογή που προκλήθηκε από μία επιτυχημένη αίτηση για ακύρωση της εκλογής. Έπειτα από το σημερινό αποτέλεσμα, η αυτοδυναμία της συντηρητικής κυβέρνησης του Μπόρις Τζόνσον μειώνεται κατά μία έδρα.(''The Guardian'')
* Κυβερνήτης του Πουέρτο Ρίκο ορκίζεται ο Πέδρο Πιερλουίσι, καθώς τέθηκε σε ισχύ η παραίτηση του Ρικάρδο Ροσελό.[([BBC News])]

;Αθλητισμός
* Ο Αργεντίνος ποδοσφαιριστής Λιονέλ Μέσι τίθεται εκτός της εθνικής Αργεντινής για τρεις μήνες και του επιβάλλεται πρόστιμο ύψους 50.000 δολαρίων επειδή άσκησε κριτική κατά της Ποδοσφαιρικής Ομοσπονδίας της Νότιας Αμερικής.(''The New York Times'')

## 3 Αυγούστου
;Νόμος και έγκλημα
* Τουλάχιστον 22 άτομα σκοτώνονται και πολλά άλλα τραυματίζονται σε επεισόδιο με μαζικούς πυροβολισμούς σε πολυκατάστημα της Walmart στο Ελ Πάσο του Τέξας. Ορισμένες αναφορές κάνουν λόγο για πολλούς δράστες ενώ εκπρόσωπος της αστυνομίας δήλωσε ότι τέθηκε υπό κράτηση μόνο ένας ύποπτος.(CNN)

; Πολιτική και εκλογές
* Η Αφρικανική Ένωση ανακοινώνει ότι το στρατιωτικό συμβούλιο του Σουδάν και η αντιπολίτευση συμφώνησαν σε μια διακήρυξη συντάγματος, με την οποία θα ανοίξει ο δρόμος για μια νέα μεταβατική κυβέρνηση. Ο οργανισμός ζητά από την νέα κυβέρνηση να έχει επικεφαλής 6 πολίτες και 5 στρατηγούς και επίσημα θέτει υπό στρατιωτική διοίκηση τις Δυνάμεις Ταχείας Υποστήριξης.(BBC)

## 4 Αυγούστου
;Πόλεμος και επιθέσεις
* Το Ιράν συλλαμβάνει ένα ξένο δεξαμενόπλοιο στον Περσικό Κόλπο, όπως μεταδίδουν τα ιρανικά κρατικά ΜΜΕ.(BBC)
* Στο Κάιρο από την ανατίναξη αυτοκινήτου γεμάτου με εκρηκτικά μπροστά από το Αιγυπτιακό Εθνικό Ινστιτούτο για τον Καρκίνο, σκοτώνονται τουλάχιστον 20 άνθρωποι και τραυματίζονται 47.(tovima.gr)

;Νόμος και έγκλημα
* Σε ένα νέο επεισόδιο με μαζικούς πυροβολισμούς στις ΗΠΑ, που σημειώνεται σε μπαρ στο Ντέιτον του Οχάιο σκοτώνονται 9 άτομα και τουλάχιστον άλλα 26 τραυματίζονται. Ο δράστης σκοτώνεται από την αστυνομία.(in.gr)

;Αθλητισμός
* Στο γκολφ η Ιαπωνίδα Χινάκο Σιμπούνο κατακτά το Βρετανικό Όπεν γυναικών επικρατώντας της Αμερικανίδας Λιζέτ Σάλας. (AP μέσω ESPN)

## 5 Αυγούστου
;Πόλεμος και επιθέσεις
* Σε αεροπορική επίθεση του Εθνικού Στρατού της Λιβύης στην νότια πόλη Μουρζούκ ανακοινώνεται ότι σκοτώθηκαν 43 άτομα και τραυματίστηκαν άλλα 51, σύμφωνα με τις τοπικές αρχές. Σύμφωνα με τον λιβυκό στρατό, η επιδρομή είχε στόχο "μισθοφόρους του Τσαντ".(FRANCE 24)

;Οικονομία
* Χρεοκοπεί η εταιρεία Harland and Wolff, γνωστή για τη ναυπήγηση διάσημων πλοίων, μεταξύ των οποίων και ο "Τιτανικός". Η εταιρεία αναμένεται να σταματήσει τις εμπορικές συναλλαγές έπειτα από 158 χρόνια.(BBC)

;Διεθνείς σχέσεις
* Η Κολομβία χορηγεί την εθνική υπηκοότητα σε όλα τα παιδιά που ήρθαν στον κόσμο από Βενεζουελανούς γονείς από τον Αύγουστο του 2015. Το μέτρο θα παραμείνει σε εφαρμογή επί διετία.(Reuters) 

;Πολιτική και εκλογές
* Η Ινδία ανακαλεί το ειδικό καθεστώς (Άρθρο 370 του ινδικού συντάγματος) στο κρατίδιο Τζαμού και Κασμίρ εν μέσω εντάσεων στην περιοχή. Η ινδική κυβέρνηση έχει συγκεντρώσει επιπλέον στρατεύματα στη διαφιλονικούμενη περιοχή, απαγόρευσε τη λειτουργία συνελεύσεων, έκλεισε τα σχολεία, περιόρισε τον τουρισμό και ανακοινώνει το σχέδιό της να την διαιρέσει σε δύο ομοσπονδιακά εδάφη.(''The New York Times'')

## 6 Αυγούστου
;Διεθνείς σχέσεις
*Ο Αμερικανός πρόεδρος Ντόναλντ Τραμπ υπογράφει διάταγμα με το οποίο παγώνουν όλοι οι λογαριασμοί της κυβέρνησης της Βενεζουέλας εντός των ΗΠΑ, με εξαίρεση για 21 εταιρείες που προμηθεύουν υπηρεσίες όπως πετρέλαιο, ανθρωπιστική βοήθεια και τηλεπικοινωνίες.(Reuters)

;Επιστήμη και τεχνολογία
* Εκτοξεύεται με επιτυχία από την Ευρωπαϊκή Διαστημική Υπηρεσία με το σύστημα μεταφοράς δεδομένων EDRS-C ο δορυφόρος λέιζερ με τον Αριάν 5 από το Διαστημικό Κέντρο της Γουιάνας στην Γαλλική Γουιάνα.(BBC)
* Το SpaceX εκτοξεύει με επιτυχία τον ισραηλινό τηλεπικοινωνιακό δορυφόρο Amos-17 με τον πύραυλο Falcon 9 από τον Αεροπορικό Σταθμό του Ακρωτηρίου Κανάβεραλ.(Space.com)

## 7 Αυγούστου
;Πόλεμος και επιθέσεις
* Στον πόλεμο του Αφγανιστάν σε επίθεση των Ταλιμπάν με την έκρηξη παγιδευμένου αυτοκινήτου στην πρωτεύουσα Καμπούλ σκοτώνονται 14 άτομα και τραυματίζονται περισσότερα από άλλα 150.(CNN)
;Καταστροφές και δυστυχήματα
* Ο αριθμός των νεκρών από το κύμα καύσωνα που έπληξε την Ιαπωνία ανέρχεται στους 57, με άλλους 18.347 ανθρώπους να νοσηλεύονται.(Japan Times) 

;Νόμος και έγκλημα
* Ένοπλος άντρας σκοτώνει με μαχαίρι 4 άτομα στο Γκάρντεν Γκρόουβ της Καλιφόρνια και τραυματίζει άλλα δύο σε αμόκ δύο ωρών στην κομητεία Όραντζ της Καλιφόρνια των ΗΠΑ. Ο δράστης συλλαμβάνεται λίγο μετά.(CNN) (AP μέσω KESQ-TV)

## 8 Αυγούστου
;Πόλεμος και επιθέσεις
* Οι δυνάμεις ασφαλείας του Κιργιστάν καταλαμβάνουν την κατοικία του πρώην προέδρου Αλμάζμπεκ Αταμπάγεφ στα περίχωρα της Μπισκέκ για δεύτερη φορά έπειτα από μία επιδρομή στη διάρκεια της νύχτας που είχε ως αποτέλεσμα να σκοτωθεί ένας αξιωματικός. Η διήμερη πολιορκία τερματίζεται με τη σύλληψη του Αταμπάγεφ. (Reuters) (BBC)

;Καταστροφές
* Από πλημμύρες που πλήττουν τις πολιτείες Καρνατάκα και Κεράλα στην Ινδία, πεθαίνουν 11 άνθρωποι και απομακρύνονται από τις εστίες τους άλλοι 43.000.(Gulf News)
* Πέντε άνθρωποι σκοτώνονται από έκρηξη που σημειώνεται σε στρατιωτική βάση στην περιφέρεια Αρκανγκέλσκ της Ρωσίας στη διάρκεια δοκιμών πυραυλοκινητήρων υγρού καυσίμου.(naftemporiki.gr) 

;Υγεία
* Το υπουργείο Υγείας στις Φιλιππίνες κηρύσσει εθνική επιδημία δάγκειου πυρετού, καθώς οι νεκροί από τα κρούσματα έφτασαν τους 622.(Gulf News)

;Πολιτική και εκλογές
* Ο αντιπρόεδρος της ιταλικής κυβέρνησης Ματέο Σαλβίνι ανακοινώνει την κατάρρευση της κυβέρνησης συνασπισμού του 2018, με το Κίνημα Πέντε Αστέρων, με ανοιχτή την πιθανότητας διεξαγωγής πρόωρων εκλογών.(''Politico'')
* Ο πρόεδρος της Sejm (Κάτω Βουλής) της Πολωνίας Μάρεκ Κουτσίνσκι, ανακοινώνει την παραίτησή του έπειτα από την παραδοχή ότι χρησιμοποίησε κρατικό αεροσκάφος για 23 προσωπικές πτήσεις.(Euractiv)

## 9 Αυγούστου

;Καταστροφές
* Μαζική συσκότιση σημειώνεται στο βορειοδυτικό και στο νοτιοανατολικό Ηνωμένο Βασίλειο και στο Λονδίνο εξαιτίας βλάβης στο ηλεκτρικό ρεύμα. Χιλιάδες οικίες μένουν χωρίς ηλεκτρικό, όπως και οι γραμμές του τρένου και μέρη του Διεθνούς Αεροδρομίου του Νιουκάσλ.(Reuters)

;Πολιτική και εκλογές
* Ο αντιπρόεδρος της κυβέρνησης της Ιταλίας Ματέο Σαλβίνι παρουσιάζει μια πρόταση δυσπιστίας εναντίον του πρωθυπουργού Τζουζέπε Κόντε.(Reuters)

## 10 Αυγούστου
;Πόλεμος και επιθέσεις
* Στην Υεμένη μαχητές του Κινήματος του Νότου καταλαμβάνουν το λιμάνι της Άντεν, νικώντας τις δυνάμεις που είναι πιστές στον διεθνώς αναγνωρισμένο πρόεδρο Αμπντραμπούχ Μανσούρ Χαντί.(Al Jazeera)

;Δυστυχήματα και καταστροφές
* Από την έκρηξη ενός βυτιοφόρου που ανατράπηκε στην Τανζανία σκοτώθηκαν 75 άτομα στην κοινότητα Μσάβο της περιφέρειας Μορογκόρο, κυρίως περαστικοί οι οποίοι είχαν σπεύσει να πάρουν καύσιμα που διέρρεαν από το φορτηγό. Η κυβέρνηση κηρύσσει εθνικό πένθος τριών ημερών.(naftemporiki.gr) 
* Ο αριθμός των νεκρών από τις πλημμύρες των μουσώνων στην νότια και δυτική Ινδία αυξάνεται στα 147, ενώ εκατοντάδες χιλιάδων έχουν απομακρυνθεί από τα σπίτια τους.(Al Jazeera)

## 11 Αυγούστου
;Πόλεμος και επιθέσεις
* Στο Σουδάν, σε συγκρούσεις ανάμεσα σε γεωργούς και κτηνοτρόφους στο Νταρφούρ σκοτώνονται τρία άτομα.(naftemporiki.gr) 

;Πολιτική και εκλογές
* Γενικές εκλογές της Γουατεμάλας (2019):
** Ο δεξιός υποψήφιος Αλεχάντρο Γιαματέι εκλέγεται Πρόεδρος της Γουατεμάλας στον δεύτερο γύρο των προεδρικών εκλογών και θα αναλάβει καθήκοντα τον Ιανουάριο του 2020.(BBC News)

## 12 Αυγούστου

;Καταστροφές
* Σε 44 ανέρχεται ο αριθμός των νεκρών από τον τυφώνα Λεκίμα, ο οποίος έπληξε προχθές την ανατολική Κίνα.(in.gr)

;Διεθνείς σχέσεις
* Σε μία κίνηση ανταπόδοσης των ίσων προς ίσα (εκδικητική), η Νότια Κορέα αφαιρεί την Ιαπωνία από τον προτιμώμενο εμπορικό της κατάλογο.(US News)

;Πολιτική και εκλογές
* Έπειτα από τις προκριματικές εκλογές στην Αργεντινή, κατά τις οποίες ηττήθηκε ο πρόεδρος Μαουρίσιο Μάκρι υπέρ του υποψήφιου της αντιπολίτευσης για την προεδρία της Αργεντινής Αλμπέρτο Φερνάντες, τα διεθνή ομόλογα και μετοχές της Αργεντινής σε Λονδίνο και Νέα Υόρκη σημειώνουν πτωτικές τάσεις.(naftemporiki.gr) 

## 13 Αυγούστου
;Καταστροφές
*Μεγάλη πυρκαγιά καίει την Εύβοια. Για προληπτικούς λόγους εκκενώνονται τα χωριά Μακρυμάλλη, Κοντοδεσπότι, Σταυρός και Πλατανιάς. (naftemporiki.gr) 

## 14 Αυγούστου
;Υγεία και περιβάλλον
* Η Γαλλία απαγορεύει το ψάρεμα με ηλεκτρικές εκκενώσεις. (AFP μέσω Yahoo News)

;Καταστροφές
*Στην Ιαπωνία πέθαναν 23 άτομα από το κύμα καύσωνα. (naftemporiki.gr) 

;Πολιτική και εκλογές
*Κρίση στη Βενεζουέλα
**Ο Βενεζουελανός πρόεδρος Νικολάς Μαδούρο ιδρύει νέο υπουργείο στη χώρα, το υπουργείο Τουρισμού και Διεθνούς Εμπορίου. (Venezuelanalysis)

## 15 Αυγούστου
;Επιστήμη
*Ο Ιούλιος του 2019 ήταν ο θερμότερος μήνας όλων των εποχών διεθνώς, με βάση την Αμερικανική Υπηρεσία Ατμόσφαιρας NOAA. (naftemporiki.gr) 

## 16 Αυγούστου
;Πόλεμος
*Η Βόρεια Κορέα εκτοξεύει δύο νέους πυραύλους. (naftemporiki.gr) 

## 17 Αυγούστου
;Πόλεμος και επιθέσεις
*Σε επίθεση αυτοκτονίας που εκδηλώνεται σε γλέντι γάμου στην Καμπούλ του Αφγανιστάν σκοτώνονται 63 άτομα και τραυματίζονται 182. (Al Arabiya)

;Πολιτική και εκλογές
*Το Μεταβατικό Στρατιωτικό Συμβούλιο του Σουδάν και οι Δυνάμεις της Ελευθερίας και Αλλαγής (αντιπολίτευση) υπογράφουν επίσημα συμφωνία για κυβέρνηση συνεργασίας, με μεταβατική περίοδο τριών ετών προς την εκλογή πολιτικής κυβέρνησης. (Al Jazeera) 
*Παραιτείται ο υπουργός Θησαυροφυλακίου, Νικολάς Ντουχόβνε έπειτα από την απρόσμενη ήττα του προέδρου Μαουρίσιο Μάκρι στις προκριματικές εκλογές και την συνακόλουθη πτώση του πέσο σε ιστορικά χαμηλά. (Bloomberg)

## 18 Αυγούστου
;Πόλεμος και επιθέσεις
* Το ΙΚΙΛ αναλαμβάνει την ευθύνη για την χθεσινή τρομοκρατική επίθεση σε γαμήλιο πάρτι στο Αφγανιστάν. Σκοτώθηκαν 63 άτομα και τραυματίστηκαν περισσότερα από 200. (''The Guardian'')

;Πολιτική και εκλογές
*Σύμφωνα με τους οργανωτές της ειρηνικής διαδήλωσης στο Πάρκο Βικτόρια του Χονγκ Κονγκ, σε αυτήν έλαβαν μέρος 1,7 εκατ. άτομα. (''The Guardian'')

## 19 Αυγούστου
;Τέχνες και πολιτισμός
*Ανοίγει στην Ουτρέχτη της Ολλανδίας (κοντά στον κεντρικό σιδηροδρομικό σταθμό της πόλης) ο μεγαλύτερος πολυώροφος χώρος στάθμευσης για ποδήλατα στον κόσμο, χωρητικότητας 12.500 ποδηλάτων. (SmartCitiesWorld) (''The Guardian'')

;Νόμος και έγκλημα
*Ο πρώην πρόεδρος του Σουδάν Ομάρ ελ-Μπεσίρ εμφανίζεται για πρώτη φορά στο δικαστήριο στο Χαρτούμ και αντιμετωπίζει κατηγορίες για διαφθορά. (Al Arabiya)
*Αθωώνεται από την κατηγορία της ανθρωποκτονίας η Έβελιν Ερνάντες, της οποίας το νεογέννητο βρέφος είχε βρεθεί νεκρό στην τουαλέτα. Η απόφαση θεωρείται σταθμός για τα δικαιώματα της γυναίκας στο Ελ Σαλβαδόρ, όπου είναι σε ισχύ μία από τις αυστηρότερες νομοθεσίες κατά των αμβλώσεων στην Κεντρική Αμερική.(BBC)

## 20 Αυγούστου
;Δυστυχήματα και καταστροφές
*Από τη συντριβή ιδιωτικού ελικοπτέρου στη θαλάσσια περιοχή μεταξύ του Πόρου και του Γαλατά σκοτώνονται 3 άνθρωποι. (ant1.com.cy)

;Νόμος και έγκλημα
*Τίθεται σε εφαρμογή στη Σαουδική Αραβία η νομοθεσία για τις γυναίκες ηλικίας 21 ετών και άνω και με την οποία μπορούν πλέον οι γυναίκες να αποκτούν διαβατήριο και να ταξιδεύουν στο εξωτερικό χωρίς την άδεια πατέρα, συζύγου ή άλλου άνδρα κηδεμόνα.(naftemporiki.gr) 

;Υγεία και περιβάλλον
*Το υπουργείο Υγείας της Ισπανίας κηρύσσει συναγερμό για την επιδημία λιστερίωσης στην Ανδαλουσία, με κρούσματα να αναφέρονται στη Μαδρίτη, στην Καταλονία και την Εστρεμαδούρα, με απολογισμό 1 νεκρό. (RTVE)

;Πολιτική και εκλογές
*Παραιτείται ο πρωθυπουργός Τζουζέπε Κόντε, κατηγορώντας τον αντιπρόεδρο της κυβέρνησης Ματέο Σαλβίνι, κατηγορώντας τον ότι καταπόντισε τον κυβερνητικό συνασπισμό για προσωπικά και πολιτικά οφέλη. (Reuters)

## 21 Αυγούστου
;Διεθνείς σχέσεις
*Η Αυστραλία ανακοινώνει ότι συμφώνησε να συμμετάσχει στον συνασπισμό των ΗΠΑ, μαζί με το Ηνωμένο Βασίλειο και το Μπαχρέιν προκειμένου να αποτρέψουν το Ιράν από το να στοχεύει πλοία που ταξιδεύουν στα Στενά του Ορμούζ. Η Αυστραλία θα παρατάξει ένα Boeing P-8 Poseidon και μία φρεγάτα. (''The Sydney Morning Herald'')

## 22 Αυγούστου
;Πόλεμος και επιθέσεις
*Αρχίζει ο ένατος γύρος των ειρηνευτικών συνομιλιών μεταξύ των ΗΠΑ και των Ταλιμπάν στην Ντόχα του Κατάρ.(Al Jazeera)

;Καταστροφές και δυστυχήματα
*Τουλάχιστον 4 νεκροί και περισσότεροι από 100 τραυματίες είναι ο απολογισμός της πτώσης κεραυνών στην κορυφή Γκιέβοντ στα Όρη Τάτρα της Πολωνίας. (gazeta.pl) Ένα ακόμα άτομο πεθαίνει στη Σλοβακία. (BBC)
*Στην Αλγερία, στη διάρκεια συναυλίας μουσικής ραπ προξενείται πανικός, με αποτέλεσμα να σκοτωθούν 5 άτομα και να τραυματιστούν άλλα 21. (BBC)

## 23 Αυγούστου
;Πόλεμος και επιθέσεις
*Αμερικανοί αξιωματούχοι επιβεβαιώνουν ότι το αεροπορικό πλήγμα σε ιρανική αποθήκη όπλων στο Αμιρλί του Ιράκ στις 19 Ιουλίου που είχε ως αποτέλεσμα να σκοτωθούν δύο Ιρανοί στρατιωτικοί διοικητές έγινε από το Ισραήλ. Είναι το πρώτο γνωστό πλήγμα του Ισραήλ εντός του Ιράκ από το 1981 και την Επιχείρηση Όπερα. (''Voice of America'')

;Διεθνείς σχέσεις
**Η Κίνα σε αντίποινα σε παρόμοια αμερικανική ενέργεια επιβάλλει δασμούς ως και 25% σε ορισμένα αμερικανικά αγαθά. (CNBC)
**Ο Αμερικανός πρόεδρος Ντόναλντ Τραμπ αυξάνει τους δασμούς εναντίον της Κίνας για την 1η Σεπτεμβρίου, 1η Οκτωβρίου και 15 Δεκεμβρίου από το 10% και το 25% σε ποσοστό 15% και 30%, αντίστοιχα. (CNN)

;Πολιτική και εκλογές
*Αίρεται η κατάσταση έκτακτης ανάγκης στη Σρι Λάνκα η οποία είχε επιβληθεί 4 μήνες πριν, έπειτα από τις πασχαλινές βομβιστικές επιθέσεις. (Al Jazeera)

## 24 Αυγούστου

;Καταστροφές
*Η Βραζιλία θέτει σε επιφυλακή τον στρατό της για να αντιμετωπίσει τις δασικές πυρκαγιές στο δάσος του Αμαζονίου, χωρίς όμως να παρατάξει στρατεύματα. (CNBC) (CBC)

;Πολιτική και εκλογές
*Βουλευτικές εκλογές του Ναουρού (2019)
**Οι ψηφοφόροι στην μικρότερη δημοκρατία στον κόσμο, το Ναουρού, προσέρχονται στις κάλπες για να εκλέξουν τα μέλη του νέου κοινοβουλίου. Ο πρόεδρος της χώρας Μπάρον Γουάκα χάνει την κοινοβουλευτική του έδρα και δεν μπορεί να διεκδικήσει την επανεκλογή του στο αξίωμα στο οποίο βρίσκεται από το 2013. (ABC News) (ABC News)

## 25 Αυγούστου
;Καταστροφές και δυστυχήματα
*Από τη σύγκρουση ελικοπτέρου με αεροπλάνο κοντά στην πόλη Ίνκα της Μαγιόρκας στην Ισπανία, σκοτώνονται επτά άτομα, ανάμεσα στα οποία και δύο παιδιά. (Sky News)

;Πολιτική και εκλογές
*Αμερικανικές προεδρικές εκλογές (2020)
**Ο συντηρητικός ραδιοφωνικός παρουσιαστής και βουλευτής του Ιλινόις Τζο Γουόλς ανακοινώνει ότι θα διεκδικήσει το αξίωμα του προέδρου των ΗΠΑ και γίνεται ο δεύτερος Ρεπουμπλικανός που θα αναμετρηθεί με τον Ντόναλντ Τραμπ. (CNN)

## 26 Αυγούστου

;Διεθνείς σχέσεις
*45η σύνοδος κορυφής των G7 
**Οι ηγέτες της Ομάδας των 7 συναντώνται για την καθιερωμένη τους σύνοδο κορυφής στο Μπιαρίτς της Γαλλίας. (CNN)

;Επιστήμη και τεχνολογία
*Ολοκληρώνεται η πόντιση του πρώτου υποβρύχιου καλωδίου υπερυψηλής τάσης στην Ελλάδα, το οποίο συνδέει την Στερεά Ελλάδα με την Πελοπόννησο μέσω του στενού Ρίου-Αντιρρίου. (naftemporiki.gr) 

## 27 Αυγούστου

;Πόλεμος και επιθέσεις
*Οι κουρδικές τοπικές αρχές αρχίζουν να αποσύρουν τις δυνάμεις τους και τον βαρύ οπλισμό τους στη βορειοανατολική Συρία από θέσεις κατά μήκος των συνόρων με την Τουρκία, σε συμμόρφωση με τις αμερικανοτουρκικές διαβουλεύσεις που βρίσκονται σε εξέλιξη.(naftemporiki.gr) 

;Πολιτική και εκλογές
*Βουλευτικές εκλογές του Ναουρού (2019)
**Ο Λάιονελ Αϊνγκιμέα ορκίζεται νέος πρόεδρος του Ναουρού, αντικαθιστώντας τον Μπάρον Γουάκα. (Radio New Zealand)

;Επιστήμη και τεχνολογία
* Το μη επανδρωμένο διαστημικό σκάφος Σογιούζ MS-14 προσθαλασσώνεται με επιτυχία στον Διεθνή Διαστημικό Σταθμό κατά την δεύτερή του προσπάθεια. Το MS-14 μεταφέρει προμήθειες για τον διεθνή σταθμό και ένα ανθρωποειδές ρομπότ, τον Φεντόρ. (''SpaceNews'', Space.com)

## 28 Αυγούστου
;Καταστροφές
* Τρία άτομα πεθαίνουν από τις βροχοπτώσεις που πλήττουν την νοτιοδυτική Ιαπωνία. (BBC)

;Νόμος και έγκλημα
* Στο Μεξικό τουλάχιστον 25 άτομα σκοτώνονται και άλλα 11 τραυματίζονται από πυρκαγιά σε μπαρ στην πόλη Κοατσακοάλκος, η οποία ακολούθησε, σύμφωνα με την αστυνομία μία επίθεση που συνδέεται με τα καρτέλ ναρκωτικών. (BBC)

;Πολιτική και εκλογές
* Brexit
** Η βασίλισσα Ελισάβετ Β΄ εγκρίνει την πρόταση του πρωθυπουργού του Ηνωμένου Βασιλείου Μπόρις Τζόνσον να ανασταλούν οι λειτουργίες του Κοινοβουλίου ως τις 14 Οκτωβρίου (CNN) (CBC)

;Επιστήμη και τεχνολογία
* Αρχαιολόγοι στην Ουαντσάκο του Περού αποκαλύπτουν 227 σειρές από ανθρώπινα λείψανα παιδιών ηλικίας μεταξύ 5 και 14, τα οποία πιστεύεται ότι θυσιάστηκαν περισσότερους από 5 αιώνες πριν. Η ανακάλυψη αποτελεί την μεγαλύτερη γνωστή θυσία παιδιών στα χρονικά. (BBC)

## 29 Αυγούστου
;Καταστροφές
* Στην Ιταλία ενεργοποιείται ξανά το ηφαίστειο Στρόμπολι.(''The Independent'')

;Πολιτική και εκλογές
* Πολιτική της Ιταλίας
** Ο Πρόεδρος της Ιταλίας Σέρτζιο Ματαρέλα αναθέτει εντολή για σχηματισμό νέας κυβέρνησης συνασπισμού (Κίνημα Πέντε Αστέρων, Δημοκρατικό Κόμμα) στον πρωθυπουργό Τζουζέπε Κόντε. (ANSA)
*Πολιτική της Ουκρανίας
**Ο Αλέξι Γκόντσαρουκ γίνεται ο νέος πρωθυπουργός της Ουκρανίας. (Al Jazeera)

## 30 Αυγούστου
;Πόλεμος και επιθέσεις
*Το υπουργείο Άμυνας της Υεμένης αναφέρει ότι 300 άτομα σκοτώθηκαν και τραυματίστηκαν στη διάρκεια αεροπορικών επιδρομών από τα Ενωμένα Αραβικά Εμιράτα στα νότια της Υεμένης κατά το τελευταίο διήμερο. Το Ντουμπάι αναφέρει ότι οι επιθέσεις στόχευαν σε παραστρατιωτικούς τρομοκράτες. (Al Jazeera)

;Δυστυχήματα
*Ένα τζιπ που μεταφέρει γαμήλια συντροφιά κάνει βουτιά μέσα σε ρέμα έπειτα από την κατάρρευση γέφυρας στην επαρχία Άνω Κοχιστάν του Πακιστάν, με αποτέλεσμα να πνιγούν 24 άτομα. (Dawn)

## 31 Αυγούστου
;Πόλεμος και επιθέσεις
*Περισσότεροι από 40 αρχηγοί και μέλη ομάδων που συνδέονται με την Αλ Κάιντα σκοτώνονται σε επίθεση με πύραυλο από τον υπό αμερικανική συνασπισμό στην επαρχία Ιντλίμπ της Συρίας. (BBC) (Reuters)
*Στο Αφγανιστάν οι Ταλιμπάν καταλαμβάνουν την πόλη Κουντούζ. Τρεις πολίτες και δεκάδες στρατιώτες πιστεύεται ότι σκοτώθηκαν κατά την επίθεση. (BBC)
**Ένας καμικάζι Ταλιμπάν σκοτώνει 10 άτομα και τραυματίζει δεκάδες άλλα σε επίθεση αυτοκτονίας στην Κουντούζ. (Tolo News)
;Καταστροφές και δυστυχήματα
*Η Βραζιλία ανακοινώνει ότι έχουν σβηστεί πλέον οι περισσότερες από τις δασικές πυρκαγιές στη χώρα. (The Japan Times) 
*Σε σύγκρουση στη διάρκεια αγώνα της Φόρμουλα 2 στο Βέλγιο σκοτώνεται ο 22χρονος πιλότος Αντουάν Ιμπέρ. (The Guardian)

;Πολιτική 
*Brexit
**Χιλιάδες λαού παίρνουν μέρος στις διαδηλώσεις ανά το Ηνωμένο Βασίλειο, σε διαμαρτυρία για το κλείσιμο του Κοινοβουλίου από τον νέο πρωθυπουργό Μπόρις Τζόνσον. (The Guardian)

08